Und wüll miar denn so im Stadtfiaber gsi sind hemmer üs denn nochher grad uf da Weg noch Sydney gmacht. Und miar hen das noch zwei Täg au erreicht. Miar hen denn mol üsi witara Plän so überleit und hen üs denn entschlossa zum üsa Göppel döt z verkaufa und uf Cairns ufa z flüga. Aber au Sydney isch geil gsi. Dia Stadt isch so easy und doch got so einiges ab. Und das  gilt au für üses Hostel wo miar gha hen. Also do hesch meischtens irgendwo a Bett rappla ghört oder vom Innahof irgendwelchi eidütiga Grüüüsch   Miar hen natürlich nüt usloh was ma döt halt so macht. Operahuus, Harbour Bridge, Darling Harbour und so witer. Miar sind sogar im gröschta IMAX no Fluch der Karibik in 3D go luaga. Isch also a geila Film. Miar müan na denn viellicht nomol uf Dütsch luaga  damit miar au alli Jockes mol no mitkriagen. Aber so d Grundhandlich hemmer glaub checkt. Ah jo eba und üsa Göppel hemmer jo no wella verkaufa. Aber das isch gar nit so eifach in dr Nebasaison. Alli wend verkaufa und niamert kauft. Und so hemmer üs denn halt schlussendlich eifach mol müassa trenna vonem und hends einem abgeh zum na usschlachta. Er het üs denn no 100 Stutz in d Hand druckt und miar sin na los gsi und hen könna witer plana. Schaade aber das isch üs immer no halb so tüür kho wia öppis miata.  Schwacha Troschta aber schlussendlich simmer froh gsi, dass miar na los gsi sind.